CELEX: 62009TN0010
Language: el
Date: 2009-01-14 00:00:00
Title: Υπόθεση T-10/09: Προσφυγή της 14ης Ιανουαρίου 2009 — Formula One Licensing κατά ΓΕΕΑ — Racing — Live (F1 — Live)

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/47
            
         Προσφυγή της 14ης Ιανουαρίου 2009 — Formula One Licensing κατά ΓΕΕΑ — Racing — Live (F1 — Live)
   (Υπόθεση T-10/09)
   (2009/C 55/84)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Formula One Licensing BV (Άμστερνταμ, Κάτω Χώρες) (εκπρόσωπος: B. Klingberg, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Racing — Live SA (Montpellier, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 16ης Οκτωβρίου 2008 στην υπόθεση R 7/2008-1,
            
         
               —
            
            
               να καταδικάσει το ΓΕΕΑ στα δικαστικά έξοδα, και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα της διαδικασίας ενώπιον του ΓΕΕΑ.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «F1 — Live» για προϊόντα και υπηρεσίες των κλάσεων 16, 38 και 41
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ' αριθ. 732 134 διεθνές λεκτικό σήμα «F1» για προϊόντα και υπηρεσίες των κλάσεων 16, 38 και 41· καταχωρισμένο υπ' αριθ. 30 007 412 γερμανικό λεκτικό σήμα «F1» για υπηρεσίες της κλάσεως 41· καταχωρισμένο στο Ηνωμένο Βασίλειο υπ' αριθ. 2 277 746 D λεκτικό σήμα «F1» για προϊόντα και υπηρεσίες των κλάσεων 16 και 38· καταχωρισμένο υπ' αριθ. 631 531 κοινοτικό εικονιστικό σήμα «F1 Formula 1» για προϊόντα και υπηρεσίες των κλάσεων 16, 38 και 41· λοιπά σήματα όπως «F1 Racing Simulation», «F1 Pole Position» και «F1 Pit Stop Café»
   
      Απόφαση του τμήματος ανακοπών: Απόρριψη της αιτήσεως καταχωρίσεως κοινοτικού σήματος
   
      Απόφαση του τμήματος προσφυγών: Ακύρωση της προσβαλλόμενης αποφάσεως, απόρριψη της ανακοπής και αποδοχή της αιτήσεως καταχωρίσεως κοινοτικού σήματος μετά το πέρας της σχετικής διαδικασίας
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών εκτίμησε εσφαλμένα ότι δεν υπάρχει κίνδυνος συγχύσεως μεταξύ των οικείων σημάτων· παράβαση του άρθρου 8, παράγραφος 5, του κανονισμού 40/94 του Συμβουλίου, καθόσον το τμήμα προσφυγών παρέλειψε να διαπιστώσει ότι η χρησιμοποίηση του κοινοτικού σήματος προς καταχώριση θα προσπόριζε χωρίς εύλογη αιτία αθέμιτο όφελος από τον διακριτικό χαρακτήρα ή τη φήμη των προγενέστερων σημάτων της προσφεύγουσας και θα έβλαπτε τον εν λόγω διακριτικό χαρακτήρα ή τη φήμη.